Lav et referat af nedenstående tekst:

Tekst:
Madlavningsundervisning, rygestopkurser og screening for fødselsdepression er tre af de initiativer, der er sat i søen for mænd i de nordjyske kommuner. Og tre kommuner er så gode til at gøre en indsats for mænds sundhed, at de har fået guld-status i en ny opgørelse. Det er Frederikshavn Kommune, Aalborg Kommune og Rebild Kommune, der er blandt de i alt 12 danske kommuner, som udmærker sig i forhold til mandesundhed. Opgørelsen er lavet af Forum for Mænds Sundhed i anledning af Mændenes Internationale Dag. - Vi har sat gang i flere tiltag for at fremme mænds sundhed. Og det er et vigtigt fokus, for mænds sundhed er på mange parametre væsentligt dårligere end kvinders. Derfor er det også rigtig positivt, at kommunens ansatte arbejder med alle de her tiltag og nu bliver anerkendt for det, siger Ole Rørbæk Jensen (S), som er formand for Social- og Sundhedsudvalget i Frederikshavn Kommune. Vil have mænd til at leve længere Forum for Mænds Sundhed, som har lavet opgørelsen, arbejder for at øge ligheden mellem mænd og kvinders sundhed og er et partnerskab, der består af forskellige organisationer, foreninger, regioner og kommuner. Ifølge Forum for Mænds Sundhed er mænds levetid cirka fire år kortere end kvinders, og mænd får hyppigere næsten alle sygdomme end kvinder. Trods det går mænd i gennemsnit 30 procent sjældnere til lægen end kvinder. Derfor har Frederikshavn Kommune sat et tiltag i søen, hvor man via hjemmesiden tjekdigselvmand.dk kan blive ekstra opmærksom på sygdomssymptomer. - Her kan mænd nemlig få hjælp til at tjekke sig selv og dermed vurdere, om et lægebesøg er nødvendigt. I nogle tilfælde kan det jo være livreddende at komme til lægen i tide, siger centerchef for Social- og Sundhedsområdet i Frederikshavn Kommune, Henrik Hugo Pedersen.

Referat:
Tre nordjyske kommuner fremhæves for at gøre en særlig indsats for mænds sundhed.